上海浦东中邦足球俱乐部

上海中邦足球俱乐部，简称上海中邦，是一家已经撤销个中国足球俱乐部，老底子踢个是中国足球甲级联赛，阿末隻主场设勒上海浦东新区源深体育中心体育场。

 俱乐部历史 
2003年，上海第九城市足球队参加呒没升降级个业余丙级联赛，获得第4名。而另一支勒垃2002年丙级联赛丄进入八强个上海天娜（前身地区体工队上海青浦梅花）参加2003年个乙级联赛获得第四名。年底，第九城市队老板朱骏拿上海天娜足球俱乐部收购脱，成立了上海九城足球俱乐部。

2004年上海九城参加中国足球乙级联赛，全年勿败，拿着冠军，升级到第二年个甲级联赛里向。2005年4月份，球队改名成中性名上海联城，表示“团结友好”，必过阿末呒没冲进中超。年底，朱骏收购中超球队上海中邦，拿箇隻俱乐部转让出去。

2006年上海中欧集团接手，拿俱乐部名字改成上海群英足球俱乐部，冠名上海康博，调脱队徽，让刚刚帮上海中邦俱乐部发生矛盾箇么退役个上海足坛名将申思出任主教练。2007年，俱乐部冠名上海七斗星继续参与2007年中甲，因为头五场联赛只拿着3分，让申思辞职，领队彭伟国兼任，必过球队成绩还是弗灵光。5月底，俱乐部宣布聘请曹限东做主教练。因为呼和浩特弃权，球队最后呒没降级危险。

2008赛季前，中邦集团入主，俱乐部搬去无锡，改名无锡中邦，俱乐部则改名上海众邦足球俱乐部，众邦、中邦分别做俱乐部、球队个冠名，主教练是上海足球名帅马良行，是中邦集团第二趟入主足球队。

2009年，球队回到上海，改名上海中邦足球俱乐部，开始用浦东中邦箇隻名字。俱乐部投资人卫平还是近十年前上海浦东足球俱乐部（後来个上海国际、陕西浐灞、贵州人和）个投资人。联赛刚开始，主帅马良行成绩一塌糊涂，刚刚做助理教练、梯队总教练个申思上来救火。

2010年年底，年年吭吃瘪肚要保级个上海浦东中邦帮连年冲超弗成功个上海东亚进行战略合作，中邦个优秀球员优先转会去东亚，中邦俱乐部则勒垃同年12月29号帮上海市体育局签约承担以东亚梯队球员为主个十二运男足甲组球队个全运会备战任务，聘请成耀东做球队主教练，2011赛季征战乙级联赛。

2011年1月28号，贵州智诚花仔约莫500万人民币帮上海中邦足球俱乐部签订《资产转让合同书》，收购脱中邦个中甲资格，中邦去打乙级联赛。2011年，球队叫上海中邦，获得乙级联赛南区第五名，2012年则获得北区第六名，侪呒没进入复赛。2012年12月27号，上海东亚冲超成功，为咾充分整合上海足球资源，队伍里向个人回到东亚手里向。乘枪势里，中邦集团无条件终止同东亚个三年合作协议，让中邦全运队无条件回归东亚，无条件转让中邦足球训练基地。

 卫平帮朱骏交叉投资个两支球队 
卫平个中邦集团帮朱骏个第九城市侪曾投资过两支相同个球队。一支是珠海中邦足球俱乐部（前身大连赛德隆足球俱乐部），搬到上海以后叫上海中邦足球俱乐部，畀当时上海九城足球俱乐部个老板朱骏收购，中邦集团保留10％股份，享有2006赛季冠名球队个权利，改名为上海联城足球俱乐部联城中邦队。申花联城合并以后，中邦集团曾淡出足球界一段辰光。另外一支是原先个上海九城足球俱乐部（前身上海天娜足球俱乐部），畀朱骏卖脱以后，几经转手，到仔中邦集团手里向，先搬去无锡後回到上海，改名上海中邦足球俱乐部浦东中邦队。
年度球队级别球队级别2000年上海青浦梅花大连足球特区乙级2001年大连赛德隆乙级2002年上海天娜丙级甲B2003年乙级珠海安平甲B2004年上海九城乙级珠海中邦甲级2005年甲级上海中邦中超2006年上海康博群英甲级上海联城中邦中超2007年上海七斗星甲级合并解散2008年无锡中邦甲级-2009年上海浦东中邦甲级2010年上海浦东中邦甲级2011年资产转让
卫平拥有朱骏拥有

 参见 
 上海联城

 参考 

Category:上海已解散足球俱乐部
Category:无锡已解散足球俱乐部